钦定古今图书集成/理学汇编/字学典/第096卷 > 江统
## 钦定古今图书集成/理学汇编/字学典/第096卷 > 江统

按《晋书》本传：“江统，字应元，陈留圉人也。静默有远志，
与乡人蔡克俱知名。除山阴令，迁黄门侍郎、散骑常
侍，领国子博士。”

按江式《论书表》：“式六世祖琼，晋初与从兄应元俱受
学于卫觊古篆之法，埤仓、雅言、《说文》之义，当时并收
善誉。”

===蔡克===按《晋书蔡谟传》：“谟父克，字子尼，少好学，博涉书记，成
都王颖擢为东曹掾，后为东嬴公从事中郎。”

按《书史会要》：“子尼书体简约。”